
[bookmark: TextBodyBegin]Európsky parlament,
–	so zreteľom na návrh vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú sóju MON 94637, sú z nej zložené alebo vyrobené (D113501/03),
–	so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[footnoteRef:1], a najmä na jeho článok 7 ods. 3 a článok 19 ods. 3, [1:  	Ú. v. EÚ L 268, 18.10.2003, s. 1, ELI: http://data.europa.eu/eli/reg/2003/1829/oj.] 

[bookmark: _Hlk219206484]–	so zreteľom na hlasovanie Stáleho výboru pre rastliny, zvieratá, potraviny a krmivá podľa článku 35 nariadenia (ES) č. 1829/2003 z 27. februára 2026, počas ktorého nebolo prijaté žiadne stanovisko, a na hlasovanie odvolacieho výboru z 31. marca 2026, počas ktorého opätovne nebolo prijaté žiadne stanovisko,
[bookmark: _Hlk210662860]–	so zreteľom na článok 11 nariadenia Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[footnoteRef:2], [2:  	Ú. v. EÚ L 55, 28.2.2011, s. 13, ELI: http://data.europa.eu/eli/reg/2011/182/oj.] 

–	so zreteľom na stanovisko, ktoré prijal Európsky úrad pre bezpečnosť potravín (EFSA) 1. júla 2025 a ktoré bolo uverejnené 23. októbra 2025[footnoteRef:3], [3:  	Vedecké stanovisko pracovnej skupiny EFSA pre geneticky modifikované organizmy s názvom Posúdenie geneticky modifikovanej sóje MON 94637 (žiadosť GMFF-2023-21116), Vestník EFSA 2025;23(10):e9581, https://doi.org/10.2903/j.efsa.2025.9581.] 

–	so zreteľom na svoje predchádzajúce uznesenia, v ktorých namieta proti povoľovaniu geneticky modifikovaných organizmov (ďalej len „GMO“)[footnoteRef:4], [4:  	Európsky parlament prijal vo svojom ôsmom volebnom období 36 uznesení a v deviatom volebnom období 38 uznesení, v ktorých namieta proti povoľovaniu GMO. Okrem toho Európsky parlament počas desiateho volebného obdobia prijal tieto uznesenia:
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2628 o obnovení povolenia umiestniť na trh výrobky, ktoré obsahujú geneticky modifikovanú kukuricu MON 89034 × 1507 × NK603, sú z nej zložené alebo vyrobené, podľa nariadenia Európskeho parlamentu a Rady (ES) č. 1829/2003 (Ú. v. EÚ C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2627, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestňovať na trh výrobky, ktoré obsahujú geneticky modifikovanú bavlnu COT102, sú z nej zložené alebo vyrobené (Ú. v. EÚ C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2629, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh výrobky, ktoré obsahujú geneticky modifikovanú kukuricu MON 89034 × 1507 × MON 88017 × 59122 a osem jej čiastkových kombinácií, sú z nich zložené alebo vyrobené (Ú. v. EÚ C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1828, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh krmivá, ktoré obsahujú geneticky modifikovanú kukuricu MON 810 alebo sú z nej zložené, a potraviny a krmivá vyrobené z geneticky modifikovanej kukurice MON 810 a ktorým sa zrušuje vykonávacie rozhodnutie Komisie (EÚ) 2017/1207 (Ú. v. EÚ C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1822, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP915635, sú z nej zložené alebo vyrobené (Ú. v. EÚ C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1826, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP23211, sú z nej zložené alebo vyrobené (Ú. v. EÚ C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2618, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DP202216, sú z nej zložené alebo vyrobené (Ú. v. EÚ C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Uznesenie Európskeho parlamentu z 26. novembra 2024 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 94804, sú z nej zložené alebo vyrobené (Ú. v. EÚ C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Uznesenie Európskeho parlamentu z 12. februára 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DP910521, sú z nej zložené alebo vyrobené (Ú. v. EÚ C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Uznesenie Európskeho parlamentu z 12. februára 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 95275, sú z nej zložené alebo vyrobené (Ú. v. EÚ C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Uznesenie Európskeho parlamentu z 8. mája 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú sóju MON 87705 × MON 87708 × MON 89788, sú z nej zložené alebo vyrobené (Ú. v. EÚ C, C/2026/586, 24.2.2026, ELI: http://data.europa.eu/eli/C/2026/586/oj).
 	–	Uznesenie Európskeho parlamentu z 8. októbra 2025 o vykonávacom rozhodnutí Komisie (EÚ) 2025/1898 z 22. septembra 2025, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DP51291, sú z nej zložené alebo vyrobené (Prijaté texty, P10_TA(2025)0222).
 	–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DAS1131, sú z nej zložené alebo vyrobené (Prijaté texty, P10_TA(2025)0288).
 	–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú bavlnu MON 88913 (MON-88913-8), sú z nej zložené alebo vyrobené (Prijaté texty, P10_TA(2025)0289).
 	–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú repku olejku MON 88302, sú z nej zložené alebo vyrobené (Prijaté texty, P10_TA(2025)0290).
 	–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú sóju MON 87708, sú z nej zložené alebo vyrobené (Prijaté texty, P10_TA(2025)0291).
 	–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú kukuricu MON 87427, sú z nej zložené alebo vyrobené (Prijaté texty, P10_TA(2025)0292).
 	–	Uznesenie Európskeho parlamentu zo 16. decembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú kukuricu NK603, sú z nej zložené alebo vyrobené (Prijaté texty, P10_TA(2025)0327).
 	–	Uznesenie Európskeho parlamentu zo 16. decembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh potraviny, zložky potravín a krmivá, ktoré sú vyrobené z geneticky modifikovanej cukrovej repy KWS20-1 (Prijaté texty, P10_TA(2025)0328).
 	–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú sóju DBN-09004-6, sú z nej zložené alebo vyrobené (Prijaté texty, P10_TA(2026)0041).
 	–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú kukuricu T25 (ACS-ZMØØ3-2), sú z nej zložené alebo vyrobené (Prijaté texty, P10_TA(2026)0042).
 	–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú bavlnu GHB614 × LLCotton25, sú z nej zložené alebo vyrobené (Prijaté texty, P10_TA(2026)0043).
 	–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú bavlnu T304-40, sú z nej zložené alebo vyrobené (Prijaté texty, P10_TA(2026)0044).] 

–	so zreteľom na článok 115 ods. 2 a 3 rokovacieho poriadku,
–	so zreteľom na návrh uznesenia Výboru pre životné prostredie, klímu a bezpečnosť potravín,
A.	keďže geneticky modifikovaná sója MON 94637 (ďalej len „geneticky modifikovaná sója“) bola vyvinutá na zabezpečenie ochrany proti určitým škodcom z radu Lepidoptera prostredníctvom expresie dvoch novonavrhnutých chimérických Bt proteínov Cry1A.2 a Cry1B.2;
B.	keďže 1. júla 2025 úrad EFSA prijal priaznivé stanovisko, v ktorom dospel k záveru, že geneticky modifikovaná sója je rovnako bezpečná ako jej konvenčný variant a testované geneticky nemodifikované odrody sóje, pokiaľ ide o potenciálne účinky na zdravie ľudí a zvierat a na životné prostredie; keďže úrad EFSA dospel k záveru, že konzumácia potravín a krmív z geneticky modifikovanej sóje nepredstavuje obavy z hľadiska výživy a že náhodná expozícia životného prostredia by nevyvolala obavy z hľadiska bezpečnosti;
C.	keďže úrad EFSA ďalej dospel k záveru, že molekulárna charakterizácia a bioinformatické analýzy neidentifikovali problémy, ktoré by si vyžadovali dodatočné posúdenie bezpečnosti potravín alebo krmív, a že monitorovanie potravín alebo krmív po uvedení na trh sa nepovažovalo za potrebné;
D.	keďže napriek priaznivému posúdeniu úradu EFSA z vedeckej literatúry vyplýva, že novonavrhnuté chimérické Bt toxíny Cry1A.2 a Cry1B.2 vykazujú v porovnaní so svojimi rodičovskými toxínmi podstatne zvýšenú insekticídnu aktivitu, čo vyvoláva špecifické otázky bezpečnosti, ktoré neboli dostatočne riešené[footnoteRef:5]; [5:  	Chen, D., Moar, W. J., Jerga, A., Gowda, A., Milligan, J. S., Bretsynder, E. C., Rydel, T. J., Baum, J. A., Semeao, A., Fu, S., Guzov, V., Gabbert, K., Head, P. H., Haas, J. A. (2021), Bacillus thuringiensis chimeric proteins Cry1A. 2 and Cry1B. 2 to control soybean lepidopteran pests: New domain combinations enhance insecticidal spectrum of activity and novel receptor contributions (Bacillus thuringiensis chimérické proteíny Cry1A.2 a Cry1B.2 na kontrolu škodcov sóje z radu Lepidoptera: Nové kombinácie domén zvyšujú insekticídne spektrum aktivity a nové príspevky receptorov), PLoS One, jún 2017, 16(6), e0249150, https://doi.org/10.1371/journal.pone.0249150.] 

E.	keďže systematické preskúmanie literatúry predložené žiadateľom bolo kritizované pre metodické nedostatky a nedostatočné pokrytie celého rozsahu dostupnej vedeckej literatúry;
F.	keďže molekulárna charakterizácia geneticky modifikovanej sóje zostáva neúplná, keďže neúmyselné genomické zmeny a novovytvorené otvorené čítacie rámce neboli dôkladne preskúmané pomocou najmodernejších prístupov sekvenovania a „omiky“;
G.	keďže expresia génov sa posudzovala len v obmedzených poľných podmienkach, konkrétne v jednom roku a v jednej krajine, bez dostatočného zohľadnenia environmentálnych stresových faktorov alebo rôznych genetických pozadí, napriek známej variabilite v expresii transgénov;
H.	keďže poľné pokusy podporujúce túto žiadosť boli obmedzené z hľadiska geografického a environmentálneho rozsahu a neodrážajú rozmanitosť environmentálnych podmienok, v ktorých sa sója môže pestovať alebo spracovávať;
I.	keďže väčšina toxikologických štúdií sa spoliehala skôr na mikrobiálne produkované Bt proteíny ako na proteíny produkované rastlinami, a to napriek dôkazom, že rastlinné zložky, ako sú inhibítory proteáz, môžu zvýšiť toxicitu Bt;
J. 	keďže niekoľko štatisticky významných zistení pozorovaných v 28- a 90-dňových toxikologických štúdiách nevyvolalo ďalšie následné skúšanie;
K.	keďže možné synergické alebo kombinované účinky medzi dvoma Bt toxínmi, s rastlinnými zlúčeninami alebo s inými stresormi neboli dostatočne preskúmané;
L.	keďže posúdenie rizika pre životné prostredie sa dostatočne nezaoberá možnou expozíciou prostredníctvom úniku, hnoja alebo odpadových vôd, ani možnými účinkami na necieľové organizmy;
M.	keďže Európsky parlament opakovane zdôraznil, že Komisia by nemala povoľovať GMO v prípadoch, keď členské štáty nedosiahnu kvalifikovanú väčšinu v Stálom výbore pre rastliny, zvieratá, potraviny a krmivá alebo v odvolacom výbore, aby sa vyriešil pretrvávajúci demokratický deficit;
N.	keďže Komisia naďalej povoľuje GMO, hoci si sama uvedomuje nedostatky z hľadiska demokracie, nízku podporu členských štátov a námietky Európskeho parlamentu;
O.	keďže na základe prístupu „jedno zdravie“ sa vyžaduje, aby sa pri hodnotení dlhodobej udržateľnosti a bezpečnosti GMO zohľadňovala vzájomná závislosť medzi zdravím ľudí, zvierat, rastlín a životného prostredia;
1.	domnieva sa, že návrh vykonávacieho rozhodnutia Komisie prekračuje rámec vykonávacích právomocí stanovených v nariadení (ES) č. 1829/2003;
2.	domnieva sa, že návrh vykonávacieho rozhodnutia Komisie nie je v súlade s právom Únie, pretože nie je zlučiteľný s cieľom nariadenia (ES) č. 1829/2003, ktorým je podľa všeobecných zásad uvedených v nariadení Európskeho parlamentu a Rady (ES) č. 178/2002[footnoteRef:6] poskytovať základ na zabezpečenie vysokej miery ochrany ľudského života a zdravia, zdravia a dobrých životných podmienok zvierat, životného prostredia a záujmov spotrebiteľov v súvislosti s geneticky modifikovanými potravinami a krmivami a súčasne zabezpečovať efektívne fungovanie vnútorného trhu; [6:  	Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1, ELI: http://data.europa.eu/eli/reg/2002/178/oj).] 

[bookmark: _Hlk213234159]3.	domnieva sa, že posúdenie rizika je stále neúplné, najmä pokiaľ ide o molekulárnu charakterizáciu, toxikologické posúdenie a posúdenie rizika pre životné prostredie;
4.	žiada Komisiu, aby stiahla svoj návrh vykonávacieho rozhodnutia;
5.	vyzýva Komisiu, aby nepovolila geneticky modifikovanú sóju z dôvodu nedostatočných dôkazov o dlhodobom vplyve na biodiverzitu, bezpečnosť potravín, živobytie poľnohospodárov a zdravie zvierat v súlade s prístupom „jedno zdravie“;
[bookmark: _Hlk210900300]6.	vyzýva Komisiu, aby bezodkladne predložila legislatívny návrh na reformu rozhodovacieho postupu v prípade GMO s cieľom reagovať na sústavné námietky Európskeho parlamentu a nedostatok podpory kvalifikovanej väčšiny členských štátov;
7.	v tejto súvislosti zdôrazňuje, že povolenie dovozu akýchkoľvek geneticky modifikovaných rastlín, ktoré sú tolerantné voči herbicídom, ktoré sú v Únii zakázané, ako je glufosinát, na použitie v potravinách alebo krmivách je v rozpore s medzinárodnými záväzkami Únie vyplývajúcimi okrem iného z Dohovoru Organizácie Spojených národov (OSN) o biologickej diverzite a cieľov OSN v oblasti udržateľného rozvoja vrátane rámca z Kchun-mingu a Montrealu a že vytvára nerovnaké podmienky pre poľnohospodárov v Únii;
[bookmark: _Hlk210900241]8.	poveruje svoju predsedníčku, aby postúpila toto uznesenie Rade, Komisii a vládam a parlamentom členských štátov.

